Turkiya gaz narxlari yuzasidan Rossiyaga qarshi da’vo qo‘zg‘amoqda

Turkiyaning Botas davlat kompaniyasi xalqaro arbitrajda gaz narxlari tufayli Rossiyaga qarshi da’vo qo‘zg‘amoqda. Bu haqda mamlakat energetika vazirligi ma’lum qilgan, deya xabar beradi “Gazeta.ru”

Turk kompaniyasi “Gazprom”dan 2014-yil, 29-dekabrdan boshlab xarid qilingan Rossiya gazi narxlari qayta ko‘rib chiqilishini talab etmoqda.
Tomonlar Rossiya gaziga narxlar pasaytirilishini 2014-yildayoq kelishib olgandi, ammo bu kelishuvlar “Turk oqimi” gaz quvuri qurilishiga ruxsat berilishi bilan bog‘liq bo‘lgan. Biroq mazkur quvur va uning quvvati ustidagi bahslar hozirgacha davom etmoqda.